**2. Η ΑΡΧΑΙΑ ΕΛΛΑΔΑ (από το 1100 ως το 323 π.Χ.)**

**2**

Ονομάζεται έτσι γιατί κύρια πηγή πληροφοριών εκτός από τις αρχαιολογικές έρευνες αποτελούν τα ***ομηρικά έπη***. ΄Εχει χαρακτηριστεί και ως ελληνικός μεσαίωνας ή σκοτεινοί χρόνοι , γιατί παλαιότερα τη θεωρούσαν εποχή παρακμής και οι γνώσεις μας γι’ αυτήν ήταν περιορισμένες.

1. Είναι μεταβατική εποχή με συνεχείς μετακινήσεις.

2. Στο τέλος της με την απόκτηση μόνιμων εγκαταστάσεων διαμορφώνονται οι προϋποθέσεις ανασυγκρότησης και οργανωτικής δημιουργίας.

Ονομάζονται έτσι οι μεταναστευτικές κινήσεις των ελληνικών φύλων προς τις ακτές της Μικράς Ασίας, που πραγματοποιήθηκαν από τα μέσα του 11ου αιώνα μέχρι και τον 9ο αιώνα με γέφυρα τα νησιά του Αιγαίου.

|  |  |  |  |
| --- | --- | --- | --- |
| **Φ Υ Λ Ο** | **Α Π Ο** | **Π Ρ Ο Σ** | **Ο Ρ Γ Α Ν Ω Σ Η** |
| Αιολείς | Θεσσαλία | Λέσβο, Τένεδο, Βόρειες ακτές Μικράς Ασίας  (Αιολίς) |  |
| ΄Ιωνες (και μαζί Δρύοπες, Μολοσσοί,Αρκάδες, Φωκείς, Μάγνητες) | Βορειοανατολική Πελοπόννησο, Αττική, Εύβοια | Σάμο, Χίο, Απέναντι ακτές Μικράς Ασίας  (Ι ω ν ί α) | **12 Π Ο Λ Ε ΙΣ**  **ΠΑΝΙΩΝΙΟ** :  Θρησκευτική ένωση με κέντρο το ιερό του **Ποσειδώνα** στο ακρωτήριο της Μυκάλης. |
| Δωριείς | Λακωνία, Επίδαυρο, Τροιζήνα | Μήλο, Θήρα, Κρήτη, Ρόδο , Κω, Νοτιοδυτικές Ακτές Μικράς Α σ ί α ς | **ΔΩΡΙΚΗ ΕΞΑΠΟΛΗ**  (Ιαλυσός, Κάμιρος, Λίνδος από Ρόδο, Κως , Κνίδος,  Αλικαρνασσός)  Κέντρο το ιερό του  **Απόλλωνα** στο Τριόπιο Ακρωτήριο της Κνίδου |

Κυριαρχεί η κλειστή αγροτική οικονομία.

* **ΓΕΩΡΓΙΑ**: Κύρια πηγή ανάπτυξης ήταν η γη. Στήριγμα της οικονομίας ήταν ο οίκος που ενσωμάτωσε τα μέλη της οικογένειας και άλλα άτομα. Δεν υπήρχε εξειδίκευση και καταμερισμός εργασίας.
* **ΒΙΟΤΕΧΝΙΚΗ ΠΑΡΑΓΩΓΗ**: Δεν υπήρχε. ΄Ολες οι παραγωγικές διαδικασίες επιτελούνταν στο πλαίσιο του οίκου.
* **ΕΜΠΟΡΙΟ**: Περιορισμένο ανταλλακτικό εμπόριο μεταξύ των οίκων, όταν υπήρχε έλλειψη αγαθών. Μέτρο για την αξιολόγηση των ανταλλασσόμενων αγαθών ήταν : το βόδι, τα δέρματα ζώων, τα μέταλλα ή οι δούλοι.
* **ΕΞΩΤΕΡΙΚΟ ΕΜΠΟΡΙΟ**: Διεξαγόταν από τους Φοίνικες κυρίως για την προμήθεια μετάλλων και δούλων.
* **ΑΛΛΟΙ ΤΡΟΠΟΙ ΑΠΟΚΤΗΣΗΣ ΑΓΑΘΩΝ**: Η ανταλλαγή δώρων, ο πόλεμος και η πειρατεία.

Μονάδα κοινωνικής συγκρότησης ήταν ο ***οίκος***.

* **ΑΡΙΣΤΟΙ**: Είχαν άμεσους συγγενικούς δεσμούς με τον οίκο, ήταν κάτοχοι γης και είχαν οικονομική ισχύ.
* **ΠΛΗΘΟΣ**: Πολυάριθμη κοινωνική ομάδα χωρίς άμεσους συγγενικούς δεσμούς με τον οίκο.
* **ΔΗΜΙΟΥΡΓΟΙ**: Ειδικευμένοι τεχνίτες, ανεξάρτητοι συγγενικά, αλλά οικονομικά εξαρτώμενοι από τους οίκους μιας ευρύτερης περιοχής.
* **ΔΟΥΛΟΙ**: Περιουσιακό στοιχείο του οίκου και ήταν αιχμάλωτοι πολέμου ή πειρατείας.

Οι πρώτες ελληνικές κοινωνίες ήταν τα φυλετικά κράτη.

ΦΥΛΟ // ΦΥΛΕΣ // ΦΑΤΡΙΕΣ //ΓΕΝΗ

* **ΚΡΑΤΟΣ**: Προερχόταν από τη διάσπαση ενός φύλου ή από τη συνένωση διαφορετικών φυλών του ίδιου φύλου.
* **ΒΑΣΙΛΕΙΣ**: Εξελίχθηκαν από τους φυλετικούς αρχηγούς της εποχής των μετακινήσεων, όταν τα φύλα απέκτησαν μόνιμη εγκατάσταση. ΄Ηταν κληρονομικοί, ήταν αρχηγοί του στρατού, κυβερνήτες με θρησκευτική και δικαστική εξουσία.
* **ΒΟΥΛΗ ΤΩΝ ΓΕΡΟΝΤΩΝ**: Συμβούλιο από τους αρχηγούς των γενών δίπλα στο βασιλιά που ονομάζονταν και αυτοί βασιλείς. Βαθμιαία περιόρισε τη βασιλική εξουσία.
* **ΕΚΚΛΗΣΙΑ ΤΟΥ ΔΗΜΟΥ**: Αποτελούνταν από το πλήθος, κυρίως τους πολεμιστές και τη συγκαλούσε ο βασιλιάς, όταν έπαιρνε κάποια σημαντική απόφαση για να ζητήσει τη γνώμη τους.

**ΕΠΙΣΗΜΑΝΣΗ** : Στην ομηρική εποχή συναντούμε το πρώτο στάδιο της πολιτικής οργάνωσης, και όλους εκείνους τους θεσμούς που θα οδηγήσουν στην ελληνική πόλη – κράτος

**ΠΑΡΑΤΗΡΗΣΗ** : Η έννοια της πολιτικής οργάνωσης γι΄ αυτήν την περίοδο αποτελεί ιστορικό αναχρονισμό, γιατί ο όρος πολιτικός είναι παράγωγο της δημιουργίας των πόλεων και της λειτουργίας των πόλεων – κρατών.

* **ΓΡΑΦΗ:** Η Γραμμική Β΄ λησμονήθηκε μετά την πτώση των μυκηναϊκών ανακτόρων. Τέλη του 9ου με αρχές του 8ου αι. π.Χ. εμφανίζεται η αλφαβητική γραφή (=τα σύμβολα αποδίδουν φθόγγους). Προέκυψε αφομοιωτικά από το φοινικικό αλφάβητο, αφού οι ΄Ελληνες το προσάρμοσαν στις ανάγκες της γλώσσας και πρόσθεσαν τα φωνήεντα. ΄Ετσι δημιουργήθηκε το πρώτο πραγματικό αλφάβητο.
* **ΘΡΗΣΚΕΙΑ:** Δημιουργήθηκαν τα πρώτα ιερά που σταδιακά απέκτησαν πανελλήνιο χαρακτήρα. Παράλληλα με τις τοπικές λατρείες παγιώθηκαν οι θρησκευτικές αντιλήψεις που συγκρότησαν το ολυμπιακό δωδεκάθεο.
* **ΠΟΙΗΣΗ:** Διαμορφώθηκε προφορικά η πρώτη ελληνική ποίηση, η επική ποίηση.
* **ΤΕΧΝΗ:** Μικροτεχνία και κεραμεική. Κυριαρχούν τα γεωμετρικά σχέδια και σχήματα γι΄ αυτό και η τέχνη ακόμα και ολόκληρη η εποχή ονομάζεται γεωμετρική.

**ΕΡΩΤΗΣΕΙΣ:**

1. Πότε αρχίζει η ελληνική ιστορία;

2. Ποιο ρόλο έπαιξε ο τόπος στην οικονομία και την πολιτική οργάνωση των Ελλήνων;

3. Ποιοι παράγοντες καθόρισαν τη δημιουργία του «ελληνικού θαύματος»;

4. Σε ποιες περιόδους διακρίνουμε την αρχαία ελληνική ιστορία;

5. Ποια ιστορική περίοδο ονομάζουμε Ομηρική εποχή και για ποιο λόγο;

6. Γιατί η ομηρική εποχή χαρακτηρίστηκε ως ελληνικός μεσαίωνας;

7. Ποια τα χαρακτηριστικά της ομηρικής εποχής;

8. Που οφείλεται η επικράτηση των Δωριέων;

9. Ποια τα αποτελέσματα της επικράτησης των Δωριέων;